Նախագիծ

--------------------

Արձանագրային

«Նախկին ԽՍՀՄ, ՀԽՍՀ, Հայաստանի Հանրապետության մի շարք օրենք­ներ և Հայաստա­նի Հանրապետության Գերագույն խորհրդի մի շարք նորմատիվ իրավական ակտեր ուժը կորց­րած ճանաչելու մասին» Հա­յաստանի Հանրապետության օրենքում լրացում կատարելու մա­սին» Հա­­յաստանի Հան­­րա­պե­տու­թյան օրենք­ի նա­խա­գծի վերա­բեր­յալ Հա­յաս­­­­տա­նի Հանրա­պե­­տու­թյան կա­ռա­վա­րության եզրակացության նա­խա­գծի

մասին

-------------------------------------------------------------------------------------------

Հավանություն տալ «Նախկին ԽՍՀՄ, ՀԽՍՀ, Հայաստանի Հանրապետության մի շարք օրենքներ և Հայաստա­նի Հանրապետության Գերագույն խորհրդի մի շարք նորմատիվ իրավական ակտեր ուժը կորց­րած ճանաչելու մասին» Հայաստանի Հանրապետության օրենքում լրացում կատարելու մա­սին» Հա­յաս­տանի Հան­րա­պետության օրենքի նա­խագծի վերաբերյալ Հա­յաստանի Հան­րապետության կառա­վա­­րու­թյան եզրակացության նա­խագծին և այն սահմանված կար­գով ներկայացնել Հայաս­տանի Հան­րապետության Ազ­գա­յին ժողով:

Հ. Մանուկյան

Ամալյա Ենգոյան \_\_\_\_\_\_\_\_\_\_\_\_\_\_\_\_\_\_ ,, ,, դեկտեմբերի 2014 թ.

Արտակ Ասատրյան \_\_\_\_\_\_\_\_\_\_\_\_\_\_\_\_ ,, ,, դեկտեմբերի 2014 թ.

Հովակիմ Հովակիմյան \_\_\_\_\_\_\_\_\_\_\_\_ ,, ,, դեկտեմբերի 2014 թ..

ՆԱԽԱԳԻԾ

 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ԱԶԳԱՅԻՆ ԺՈՂՈՎԻ ՆԱԽԱԳԱՀ

 պարոն ԳԱԼՈՒՍՏ ՍԱՀԱԿՅԱՆԻՆ

Հարգելի պարոն Սահակյան

Ձեզ ենք ներկայացնում Հայաստանի Հանրապետության կառավարության եզրա­կա­ցու­­թյու­­նը Հա­յաստանի Հանրապետու­թյան Ազգային ժողովի պատգամավոր Հրանտ Բագ­րատ­յա­նի՝ օրենս­դրական նա­խա­­ձեռ­նու­թյան կար­­գով ներ­­­­­կայացրած «Նախկին ԽՍՀՄ, ՀԽՍՀ, Հա­յաս­տանի Հանրապետության մի շարք օրենքներ և Հայաստա­նի Հանրա­պե­տու­թյան Գե­րա­գույն խորհրդի մի շարք նորմատիվ իրավական ակտեր ուժը կորց­րած ճանաչելու մասին» Հա­յաստանի Հանրապետության օրենքում լրացում կատարելու մա­սին» Հայ­աստանի Հան­­րա­պե­տության օրեն­քի նախագծի (*Պ-668-02.12.2014-ՍՀ-010/0*) վե­րա­­բեր­յալ:

Ներկայացված նախագծով առաջարկվում է «Ն**ախկին ԽՍՀՄ, ՀԽՍՀ, Հայաստանի Հան­­րապետության մի շարք օրենքներ և Հայաստանի Հանրապետության Գերագույն խորհրդի մի շարք նորմատիվ իրավական ակտեր ուժը կորցրած ճանաչելու մասին**» Հայաստանի Հան­րա­պետության օրենքի 3-րդ հոդվածի 32-րդ կետում ամրագրել դրույթներ, որոնց համաձայն՝ հիշ­յալ կետը հետադարձ ուժ չունի և չի տարածվում մինչև 2006 թվականի դեկտեմբերի 16-ը նշված պաշտոններում պաշտոնավարած անձանց վրա: Առաջար­կու­թյու­նը հիմնավորվում է այն հանգամանքով, որ մինչև օրենքի ընդունումը պաշտոնավարած անձինք դրա ընդունումից հետո զրկվում են Հայաստանի Հանրապետության Գերագույն խորհրդի 1991 թվականի հոկ­տեմ­բերի 21-ի «**Հայաստանի Հանրապետության կառավարության նախագահի գործունեության և անվտանգության պետական ապահովման ու սպասարկման մասին**» թիվ Ն-00427-I որոշ­մամբ ամրագրված արտոնություններից:

Հարկ է նկատել, որ նախագծի հիմնավորման մեջ մատնանշված՝ Հա­յաստանի Հան­րա­պե­տու­թյան Սահմանադրության 42-րդ հոդվածը, որն ամրագրում է անձի իրավական վիճակը վատթարացնող օրենքների և այլ իրավական ակտերի հետադարձ ուժի արգելման սկզբունքը, ունի անմիջական գործողություն: Վերը նշվածից հետևում է, որ սահմանադրական նորմն իր անմիջական գործողության ուժով կիրառվում է՝ անկախ համապատասխան օրենքով կամ այլ իրավական ակտով նախատեսված լինելու հանգամանքից: Սահմանադրորեն ամ­րա­գված նշված դրույթները բխում են նաև Հա­յաստանի Հանրապետու­թյան Սահմանադրության 6-րդ հոդ­վածի 1-ին և 2-րդ մասերի պահանջներից և տեղ են գտել Հա­յաստանի Հանրապետու­թյան Սահ­մանադրական դատարանի 2011 նոյեմբերի 29-ի թիվ ՍԴՈ-1000 որոշման մեջ: Վերո­գրյալից հետևում է, որ անձի իրավական վիճակը վատթարացնող օրենքների և այլ իրա­վա­կան ակ­տերի *հետադարձ ուժի բացակայությունը ընդհանուր կանոն է և յուրաքանչյուր դեպ­քում չի պա­հանջում իրավաստեղծ գործունեության միջոցով օրենսդրի ակտիվ միջամտությունը*: Դրան հա­կառակ՝ անձի իրավական վիճակը բարելավող իրավական ակտերի ընդունման յուրա­քանչ­յուր դեպքում օրենսդրին կամ իրավաստեղծ մարմնին իրավունք է տրվում հայեցողաբար որո­շե­լու իրավական ակտին հետադարձ ուժ տալու հետ կապված հարցը: Նշենք նաև, որ «Իրա­վա­կան ակտերի մասին» Հայաստանի Հանրապետության օրենքի 78-րդ հոդվածի 3-րդ մասի 3-րդ պարբերության համաձայն՝ ուժը կորցրած  իրավական  ակտի գործողությունը տարած­վում է մինչև դրա ուժը կորցնելու օրը ծագած հարաբերությունների վրա, եթե նշված օրենքով կամ ակտն ուժը կորցրած ճանաչելու մասին իրավական ակտով այլ բան նախատեսված չէ: Ճիշտ է, «Ն**ախկին  ԽՍՀՄ, ՀԽՍՀ, Հայաստանի Հանրապետության մի շարք օրենքներ և Հա­յաստանի Հանրապետության Գերագույն խորհրդի մի շարք նորմատիվ իրավական ակտեր ուժը կորցրած ճանաչելու մասին**» Հայաստանի Հանրապետության օրենքը վերը նշված ընդ­հա­նուր սկզբունքից տարբերվող կարգավորում չի նախատեսել, սակայն տվյալ դեպքում անհրա­ժեշտ է առաջնորդվել այն սկզբունքով, *որ ուժը կորցրած իրավական ակտի գործողությունն ընդհանրապես դադարեցվում է:* Հիշյալ դիրքորոշումը նույնպես բխում է Հա­յաստանի Հան­րա­պե­տու­թյան Սահմանադրական դատարանի 2011 նոյեմբերի 29-ի թիվ ՍԴՈ-1000 որոշման դրույթներից: Մասնավորապես, նշված որոշման 8-րդ կետով ամրագրվում է, որ «Իրավական ակտերի մասին» Հայաստանի Հանրապետության օրենքի 78-րդ հոդվածի 3-րդ մասի 3-րդ պարբերության սահմանադրականությունը գնահատելիս առաջին հերթին անհրաժեշտ է հաշ­վի առնել սահմանադրական այն ընդհանուր սկզբունքը, որ ուժը կորցնելուց հետո իրավական ակտի գործողությունն ընդհանրապես դադարեցվում է: Վերոգրյալ ընդհանուր սկզբունքից Սահ­­մանադրական դատարանը, որպես բացառություն, դիտարկում է Սահմանադրության 42-րդ հոդվածի 4-րդ մասի դրույթները, երբ օրենսդիր մարմնին հայեցողական իրավասություն է վերապահված որոշելու բարելավող իրավական ակտերի հետադարձ ուժի հետ կապված հարցը:

Հարկ է նկատել նաև, որ պետական պաշտոններ զբաղեցրած անձանց սոցիալական երաշ­խիքների հետ կապված հարաբերությունները ներկայում կարգավորվում են «Պ**ետական պաշ­տոններ զբաղեցրած անձանց** սոցիալական երաշխիքների **մասին**» Հայաստանի Հանրա­պե­տության օրենքով, որով տրված են պետական պաշտոններ զբաղեցնող անձանց ցանկը, ինչպես նաև սահմանվում են սոցիալական երաշխիքների տեսակներն ու չափերը:

Ելնելով շարադրվածից՝ Հայաստանի Հանրապետության կառավարությունը գտնում է, որ ներկայացված օրենքի նախագծի ընդունման անհրաժեշտությունը բացակայում է:

Միաժամանակ հայտնում ենք, որ, ներկայացված օրենքի նախագիծը Հա­յաս­տա­­նի Հան­­­րա­­պե­­­տու­թյան Ազգային ժողովում քննարկելիս, հարակից զեկուց­մամբ հանդես կգա Հա­­յաս­տանի Հան­րա­պե­տու­թյան [արդարադատության նախարար](http://gov.am/am/structure/7/)ի առաջին տեղակալ Արսեն Մկրտչյանը:

Հայտնում ենք նաև, որ նախագծի ընդունումը Հա­յաս­տա­­նի Հան­­­րա­­պե­­­տու­թյան կա­ռա­վա­րության որոշման կամ այլ իրավական ակտի ընդունման անհրաժեշտություն չի առա­ջաց­նում:

Կից ներ­կա­յաց­վում են օրենքի նախագծի կարգավոր­ման ազ­դե­ցու­­թյան գնահատման եզրա­կա­ցությունները:

 Հարգանքով` ՀՈՎԻԿ ԱԲՐԱՀԱՄՅԱՆ

*ՆԱԽԱԳԻԾ*

*Պ-668-02.12.2014-ՍՀ-010/0*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ՆԱԽԿԻՆ ԽՍՀՄ, ՀԽՍՀ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄԻ ՇԱՐՔ ՕՐԵՆՔՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՐԱԳՈՒՅՆ ԽՈՐՀՐԴԻ ՄԻ ՇԱՐՔ ՆՈՐՄԱՏԻՎ ԻՐԱՎԱԿԱՆ ԱԿՏԵՐ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

***Հոդված 1.*** «Նախկին ԽՍՀՄ, ՀԽՍՀ, Հայաստանի Հանրապետության մի շարք օրենքների եւ Հայաստանի Հանրապետության Գերագույն խորհրդի մի շարք նորմատիվ իրավական ակտեր ուժը կորցրած ճանաչելու մասին» Հայաստանի Հանրապետության 2006 թվականի դեկտեմբերի 16-ի ՀՕ-199 օրենքի հոդված 3-ի 32-րդ կետը շարադրել նոր խմբագրությամբ.

«32) Հայաստանի Հանրապետության Գերագույն խորհրդի 1991 թվականի հոկտեմբերի 21-ի «Հայաստանի Հանրապետության կառավարության նախագահի գործունեության եւ անվտանգության պետական ապահովման ու սպասարկման մասին» թիվ Ն-00427-I որոշումը: Սույն կետը չունի հետադարձ ուժ եւ չի տարածվում մինչեւ 2006 թվականի դեկտեմբերի 16-ը նշված պաշտոններում պաշտոնավարած անձանց վրա:»

***Հոդված 2.*** Սույն օրենքը ուժի մեջ է մտնում պաշտոնական հրապարակմանը հաջորդող տասներորդ օրվանից:

**ՀԻՄՆԱՎՈՐՈՒՄ**

**«ՆԱԽԿԻՆ ԽՍՀՄ, ՀԽՍՀ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄԻ ՇԱՐՔ ՕՐԵՆՔՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՐԱԳՈՒՅՆ ԽՈՐՀՐԴԻ ՄԻ ՇԱՐՔ ՆՈՐՄԱՏԻՎ ԻՐԱՎԱԿԱՆ ԱԿՏԵՐ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ»** **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Նախկին ԽՍՀՄ, ՀԽՍՀ, Հայաստանի Հանրապետության մի շարք օրենքների եւ Հայաստա­նի Հանրապետության Գերագույն խորհրդի մի շարք նորմատիվ իրավական ակտեր ուժը կորց­րած ճանաչելու մասին» Հայաստանի Հանրապետության 2006 թվականի դեկտեմբերի 16-ի ՀՕ-199 օրենքի հոդված 3-ի 32-րդ կետը հակասահմանադրական է եւ կրում է իր մեջ կոռուպ­ցիոն ռիսկեր:

Հայաստանի Հանրապետության Գերագույն խորհրդի 1991 թվականի հոկտեմբերի 21-ի «Հա­յաս­տանի Հանրապետության կառավարության նախագահի գործունեության եւ ան­վտան­գու­թյան պետական ապահովման ու սպասարկման մասին» թիվ Ն-00427-I որոշումը 2006 թվա­կա­նին ուժը կորցրած ճանաչելը ճիշտ չէ:

Փոփոխվող օրենքի 3-րդ հոդվածի 32-րդ կետը հետադարձ ուժ ունենալ չի կարող: Անձը դար­ձել է վարչապետ, Ազգային ժողովի նախագահ նկատի ունենալով, որ այդ ապա­հով­վա­ծու­թյու­նը ունի, նկատի ունենալով, որ կենսաթոշակի անցնելուց «կորած չի», եւ ազնվորեն ծառայել է հան­րապետությանը: Ստացվում է, որ այս օրենքով նա զրկվում է այդ հնարավորությունից: Իսկ Հա­յաստանի Հանրապետության Սահմանադրության հոդված 42-ում հստակ նշվում է, որ.

«Ան­ձի իրավական վիճակը վատթարացնող օրենքները եւ այլ իրավական ակտեր հետադարձ ուժ չունեն»:

Այսպիսով, սույն օրենքի նախագծի ընդունումը եւ նշված հոդվածում լրացում կատարելը ոչ այլ ինչ է, քան սահմանադրության պահանջ:

**Հոդված 3.** Ուժը կորցրած ճանաչել`

1) «Հայաստանի Հանրապետության պետական սեփականության մասին» Հայաստանի Հանրապետության 1990 թվականի սեպտեմբերի 10-ի թիվ Ն-0132-I օրենքը.

2) «Հայաստանի Հանրապետության սահմանադրության (հիմնական օրենքի) և Հայաստանի Հանրապետության մյուս օրենսդրական ակտերի հայերեն տեքստերում փոփոխություններ կատարելու մասին» Հայաստանի Հանրապետության 1990 թվականի նոյեմբերի 5-ի թիվ Ն-0187-I օրենքը.

3) «Հայաստանի Հանրապետության Գերագույն խորհրդի մշտական և հատուկ հանձնաժողովների կանոնադրությունը հաստատելու մասին» Հայաստանի Հանրապետության 1990 թվականի նոյեմբերի 14-ի թիվ Ն-0204-I օրենքը.

4) «Գյուղացիական և գյուղացիական կոլեկտիվ տնտեսությունների մասին» Հայաստանի Հանրապետության 1991 թվականի հունվարի 22-ի թիվ Ն-0242 օրենքը.

5) «Հայաստանի Հանրապետության սահմանադրության (հիմնական օրենքի) մեջ և Հայաստանի Հանրապետության մյուս օրենսդրական ակտերում փոփոխություններ կատարելու մասին» Հայաստանի Հանրապետության 1991 թվականի ապրիլի 15-ի թիվ Ն-0290-I օրենքը.

6) «Հայաստանի Հանրապետության Նախագահի մասին» Հայաստանի Հանրապետության 1991 թվականի օգոստոսի 1-ի թիվ Ն-0367-I օրենքը.

7) «Հայաստանի Հանրապետության Գերագույն խորհրդի մասին» Հայաստանի Հանրապետության 1991 թվականի նոյեմբերի 19-ի թիվ Ն-0437-I օրենքը.

8) «Հայաստանի Հանրապետության կառավարության կազմի և կառուցվածքի մասին» Հայաստանի Հանրապետության 1991 թվականի դեկտեմբերի 4-ի թիվ Ն-0444-I օրենքը.

9) «Դատախազության համակարգում զինվորական դատախազություն ստեղծելու մասին» Հայաստանի Հանրապետության 1992 թվականի օգոստոսի 10-ի թիվ ՀՕ-37 օրենքը.

10) «Հայաստանի Հանրապետության հարկերի և տուրքերի մասին» Հայաստանի Հանրապետության օրենքի 23, 25 և 27 հոդվածների գործողությունը ժամանակավորապես կասեցնելու մասին» Հայաստանի Հանրապետության 1992 թվականի դեկտեմբերի 30-ի թիվ ՀՕ-47 օրենքը.

11) «Հայաստանի Հանրապետության պետական և հանրային բնակարանային ֆոնդի սեփականաշնորհման մասին» Հայաստանի Հանրապետության 1993 թվականի հունիսի 29-ի թիվ ՀՕ-58 օրենքը.

12) «Հայաստանի Հանրապետության դատարանների դատավորների որակավորման դասեր սահմանելու մասին» Հայաստանի Հանրապետության 1993 թվականի հունիսի 21-ի թիվ ՀՕ-61 օրենքը.

13) «Հայաստանի Հանրապետության ֆինանսների նախարարության և նրա տեղական մարմինների տնտեսական և սոցիալական զարգացման արտաբյուջետային ֆոնդի», «Հայաստանի Հանրապետության հարկային պետական տեսչության նյութական խրախուսման սոցիալական զարգացման ֆոնդի» և «Հայաստանի Հանրապետության Գերագույն խորհրդի նախագահության 1995 թվականի մարտի 31-ի որոշման մեջ փոփոխություն կատարելու մասին» Հայաստանի Հանրապետության 1996 թվականի մայիսի 1-ի թիվ ՀՕ-52 օրենքը.

14) Հայաստանի Հանրապետության Գերագույն խորհրդի 1990 թվականի օգոստոսի 24-ի «Զինանշանի և հիմնի մասին» թիվ Ն-0076-I որոշումը.

15) Հայաստանի Հանրապետության Գերագույն խորհրդի 1990 թվականի սեպտեմբերի 6-ի «Հայաստանի Հանրապետության Գերագույն խորհրդի հասարակական-քաղաքական օրաթերթ հիմնելու մասին» թիվ Ն-0121-I որոշումը.

16) Հայաստանի Հանրապետության Գերագույն խորհրդի 1990 թվականի նոյեմբերի 6-ի «Հայաստանի Հանրապետության ժողովրդական վերահսկողության կոմիտեն լուծարելու մասին» թիվ Ն-0188-I որոշումը.

17) Հայաստանի Հանրապետության Գերագույն խորհրդի 1991 թվականի հունվարի 28-ի «Զինանշանի և հիմնի մրցույթների անցկացման ժամկետը երկարացնելու մասին» թիվ Ն-0246-I որոշումը.

18) Հայաստանի Հանրապետության Գերագույն խորհրդի 1991 թվականի փետրվարի 4-ի «Գյուղացիական և գյուղացիական կոլեկտիվ տնտեսությունների մասին» Հայաստանի Հանրապետության օրենքը կիրարկելու մասին» թիվ Ն-0252-I որոշումը.

19) Հայաստանի Հանրապետության Գերագույն խորհրդի 1991 թվականի փետրվարի 11-ի «Հայաստանի Հանրապետության գերագույն դատարանի անդամներ ընտրելու մասին» թիվ Ն-0254-I որոշումը.

20) Հայաստանի Հանրապետության Գերագույն խորհրդի 1991 թվականի փետրվարի 21-ի «Որպես սեփականություն տրամադրվող հողամասերի մասնակի հատուցումից գոյացած միջոցների մասին» թիվ Ն-0263-I որոշումը.

21) Հայաստանի Հանրապետության Գերագույն խորհրդի 1991 թվականի ապրիլի 1-ի «Հայաստանի Հանրապետության պետական զինանշանի, պետական դրոշի և պետական օրհներգի մասին օրենքների նախագծերը մշակելու մասին» թիվ Ն-0274-I որոշումը.

22) Հայաստանի Հանրապետության Գերագույն խորհրդի 1991 թվականի ապրիլի 2-ի «Հասարակական-քաղաքական կազմակերպությունների մասին» Հայաստանի Հանրապետության օրենքը կիրարկելու մասին» թիվ Ն-0276-I որոշումը.

23) Հայաստանի Հանրապետության Գերագույն խորհրդի 1991 թվականի ապրիլի 2-ի «Հայաստանի Հանրապետության հանրաքվեի մասին» Հայաստանի Հանրապետության օրենքը կիրարկելու մասին» թիվ Ն-0279-I որոշումը.

24) Հայաստանի Հանրապետության Գերագույն խորհրդի 1991 թվականի հունիսի 25-ի «Հայաստանի Հանրապետության պրեզիդենտի պաշտոն հիմնելու մասին» թիվ Ն-0336-I որոշումը.

25) Հայաստանի Հանրապետության Գերագույն խորհրդի 1991 թվականի հունիսի 25-ի «Հայաստանի Հանրապետության պրեզիդենտի ընտրությունները նշանակելու մասին» թիվ Ն-0337-I որոշումը.

26) Հայաստանի Հանրապետության Գերագույն խորհրդի 1991 թվականի հունիսի 25-ի «Հայաստանի Հանրապետության Գերագույն խորհրդի 1990 թվականի նոյեմբերի 30-ի «Հայաստանի Հանրապետության կառավարությանը և նրա նախագահին հատուկ լիազորություններ տալու մասին» որոշումը չեղյալ համարելու մասին» թիվ Ն-0339-I որոշումը.

27) Հայաստանի Հանրապետության Գերագույն խորհրդի 1991 թվականի հուլիսի 1-ի «Հայաստանի Հանրապետության պետական օրհներգի մասին» թիվ Ն-0342-I որոշումը.

28) Հայաստանի Հանրապետության Գերագույն խորհրդի 1991 թվականի հուլիսի 8-ի «Կանանց, մայրության և մանկության պաշտպանության, ընտանիքի ամրապնդման առաջնահերթ միջոցառումների մասին» թիվ Ն-0348-I որոշումը.

29) Հայաստանի Հանրապետության Գերագույն խորհրդի 1991 թվականի հուլիսի 9-ի «Բնության պահպանության մասին Հայաստանի Հանրապետության օրենսդրության հիմունքներն ընդունելու մասին» թիվ Ն-0350-I որոշումը.

30) Հայաստանի Հանրապետության Գերագույն խորհրդի 1991 թվականի հոկտեմբերի 8-ի «Մամուլի և զանգվածային լրատվության մյուս միջոցների մասին» Հայաստանի Հանրապետության օրենքը կիրարկելու մասին» թիվ Ն-0421-I որոշումը.

31) Հայաստանի Հանրապետության Գերագույն խորհրդի 1991 թվականի հոկտեմբերի 21-ի «Հայաստանի Հանրապետության Նախագահի և Հայաստանի Հանրապետության փոխնախագահի գործունեության և անվտանգության պետական ապահովման ու սպասարկման մասին» թիվ Ն-0426-I որոշումը.

~~32) Հայաստանի Հանրապետության Գերագույն խորհրդի 1991 թվականի հոկտեմբերի 21-ի «Հայաստանի Հանրապետության կառավարության նախագահի գործունեության և անվտանգության պետական ապահովման ու սպասարկման մասին» թիվ Ն-00427-I որոշումը.~~

 «32) Հայաստանի Հանրապետության Գերագույն խորհրդի 1991 թվականի հոկտեմբերի 21-ի «Հայաստանի Հանրապետության կառավարության նախագահի գործունեության եւ անվտանգության պետական ապահովման ու սպասարկման մասին» թիվ Ն-00427-I որոշումը: Սույն կետը չունի հետադարձ ուժ եւ չի տարածվում մինչեւ 2006 թվականի դեկտեմբերի 16-ը նշված պաշտոններում պաշտոնավարած անձանց վրա:»

33) Հայաստանի Հանրապետության Գերագույն խորհրդի 1991 թվականի հոկտեմբերի 21-ի «Հայաստանի Հանրապետության Գերագույն խորհրդի պատգամավորների գործունեության ապահովման կարգի մասին» թիվ Ն-00428-I որոշումը.

34) Հայաստանի Հանրապետության Գերագույն խորհրդի 1991 թվականի դեկտեմբերի 9-ի «Զինապարտության մասին» Հայաստանի Հանրապետության օրենքի կիրարկման մասին» թիվ Ն-0464-I որոշումը.

35) Հայաստանի Հանրապետության Գերագույն խորհրդի 1991 թվականի դեկտեմբերի 24-ի «Հայաստանի Հանրապետության փոստային էմիսիաներ իրականացնելու մասին» թիվ Ն-0487-I որոշումը.

36) Հայաստանի Հանրապետության Գերագույն խորհրդի 1991 թվականի դեկտեմբերի 25-ի «Շահութահարկի մասին» Հայաստանի Հանրապետության օրենքը կիրարկելու մասին» թիվ Ն-04490-I որոշումը.

37) Հայաստանի Հանրապետության Գերագույն խորհրդի 1992 թվականի փետրվարի 25-ի «Հայաստանի Հանրապետության ջրային օրենսգիրքը կիրարկելու մասին» թիվ ՀՆ-0534-I որոշումը.

38) Հայաստանի Հանրապետության Գերագույն խորհրդի 1992 թվականի մարտի 23-ի «Հայաստանի Հանրապետությունում հարկերի և տուրքերի մասին» Հայաստանի Հանրապետության օրենքի կիրարկման կարգի մասին» թիվ ՀՆ-0565-I որոշումը.

39) Հայաստանի Հանրապետության Գերագույն խորհրդի 1992 թվականի մարտի 23-ի «Հայաստանի Հանրապետության քրեական օրենսգրքում փոփոխություններ ու լրացումներ կատարելու մասին» Հայաստանի Հանրապետության օրենքը և «Գույքի հափշտակության չափերի սահմանման մասին» Հայաստանի Հանրապետության Գերագույն խորհրդի որոշումը կիրարկելու մասին» թիվ ՀՆ-0568-I որոշումը.

40) Հայաստանի Հանրապետության Գերագույն խորհրդի 1992 թվականի մայիսի 19-ի «Շահութահարկի մասին» Հայաստանի Հանրապետության օրենքի կիրարկման հետ կապված Հայաստանի Հանրապետության կառավարության առաջարկությունները հաստատելու մասին» թիվ ՀՆ-0426-I որոշումը.

41) Հայաստանի Հանրապետության Գերագույն խորհրդի 1992 թվականի մայիսի 20-ի «Ակցիզային հարկի մասին» Հայաստանի Հանրապետության օրենքի կիրարկման մասին» թիվ ՀՆ-0635-I որոշումը.

42) Հայաստանի Հանրապետության Գերագույն խորհրդի 1992 թվականի հունիսի 2-ի «Տարիքային արտոնյալ աշխատանքային կենսաթոշակ ստանալու իրավունք ունեցող աշխատողների կենսաթոշակի անցնելու տարիքի և աշխատանքային ստաժի չափի մասին» թիվ ՀՆ-0645-I որոշումը.

43) Հայաստանի Հանրապետության Գերագույն խորհրդի 1992 թվականի հունիսի 2-ի «Հայաստանի Հանրապետության քաղաքացիների պետական կենսաթոշակային ապահովության մասին» Հայաստանի Հանրապետության օրենքը կիրարկելու մասին» որոշման մասին» թիվ ՀՆ-0646-I որոշումը.

44) Հայաստանի Հանրապետության Գերագույն խորհրդի 1992 թվականի հունիսի 3-ի «Հայաստանի Հանրապետության բարձրագույն կրթության և գիտության համակարգի հաստատությունների օրինադրույթների մասին» թիվ ՀՆ-0649-I որոշումը.

45) Հայաստանի Հանրապետության Գերագույն խորհրդի 1992 թվականի հուլիսի 25-ի «Հայաստանի Հանրապետության դատախազության համակարգում զինվորական դատախազություն ստեղծելու մասին» Հայաստանի Հանրապետության օրենքը կիրարկելու մասին» թիվ ՀՆ-0673-I որոշումը.

46) Հայաստանի Հանրապետության Գերագույն խորհրդի 1992 թվականի սեպտեմբերի 23-ի «Պետական ձեռնարկությունների և անավարտ շինարարության օբյեկտների սեփականաշնորհման և ապապետականացման մասին» Հայաստանի Հանրապետության օրենքի կիրարկումն ապահովելու մասին» թիվ ՀՆ-0691-I որոշումը.

47) Հայաստանի Հանրապետության Գերագույն խորհրդի 1992 թվականի դեկտեմբերի 15-ի «Զինծառայողների և նրանց ընտանիքների անդամների սոցիալական ապահովության մասին» Հայաստանի Հանրապետության օրենքը կիրարկելու մասին» թիվ ՀՆ-0744-I որոշումը.

48) Հայաստանի Հանրապետության Գերագույն խորհրդի 1993 թվականի ապրիլի 12-ի «Մի քանի վարչատարածքային միավորումներում առանձնացված ստորաբաժանումներ ունեցող ձեռնարկությունների կողմից ըստ առանձին բյուջեների շահութահարկ վճարելու կարգի մասին» թիվ ՀՆ-0798-I որոշումը.

49) Հայաստանի Հանրապետության Գերագույն խորհրդի 1993 թվականի մայիսի 26-ի «Հայաստանի Հանրապետության պետական բարձրագույն ուսումնական հաստատությունների գիտաշխատողների և պրոֆեսորադասախոսական անձնակազմի պաշտոնային դրույքաչափերի մասին» թիվ ՀՆ-0840-I որոշումը.

50) Հայաստանի Հանրապետության Գերագույն խորհրդի 1993 թվականի հունիսի 8-ի «Ավելացված արժեքի հարկի մասին» Հայաստանի Հանրապետության օրենքի կիրարկման մասին» թիվ ՀՆ-0842-I որոշումը.

51) Հայաստանի Հանրապետության Գերագույն խորհրդի 1993 թվականի հունիսի 7-ի «Հայաստանի Հանրապետությունում ռուբլին որպես պաշտոնական վճարման միջոց ընդունելու մասին» թիվ ՀՆ-0843-I որոշումը.

52) Հայաստանի Հանրապետության Գերագույն խորհրդի 1993 թվականի հունիսի 10-ի «Հայաստանի Հանրապետության պետական մասնագիտացված խնայողական բանկի մասին» թիվ ՀՆ-0852-I որոշումը.

53) Հայաստանի Հանրապետության Գերագույն խորհրդի 1993 թվականի հունիսի 21-ի «Հայաստանի Հանրապետության դատարանների դատավորների որակավորման դասեր սահմանելու մասին» Հայաստանի Հանրապետության օրենքի կիրարկման կարգի մասին» թիվ ՀՆ-0856-I որոշումը.

54) Հայաստանի Հանրապետության Գերագույն խորհրդի 1993 թվականի հունիսի 21-ի «Հայաստանի Հանրապետության մաքսային մարմինների աշխատողների հատուկ կոչումներ սահմանելու մասին» Հայաստանի Հանրապետության օրենքի կիրարկման կարգի մասին» թիվ ՀՆ-0858-I որոշումը.

55) Հայաստանի Հանրապետության Գերագույն խորհրդի 1993 թվականի հունիսի 21-ի «Անհատ ձեռներեցի մասին» Հայաստանի Հանրապետության օրենքը կիրարկելու մասին» թիվ ՀՆ-0862-I որոշումը.

56) Հայաստանի Հանրապետության Գերագույն խորհրդի 1993 թվականի հունիսի 23-ի «Հայաստանի Հանրապետության պետական և հանրային բնակարանային ֆոնդի սեփականաշնորհման մասին» Հայաստանի Հանրապետության օրենքի կիրարկման կարգի մասին» թիվ ՀՆ-0878-I որոշումը.

57) Հայաստանի Հանրապետության Գերագույն խորհրդի 1993 թվականի հուլիսի 19-ի «Մաքսային սակագնի մասին» Հայաստանի Հանրապետության օրենքը կիրարկելու մասին» թիվ ՀՆ-0898-I որոշումը.

58) Հայաստանի Հանրապետության Գերագույն խորհրդի 1993 թվականի հուլիսի 19-ի «Արժութային կարգավորման և արժութային վերահսկողության մասին» Հայաստանի Հանրապետության օրենքը կիրարկելու մասին» թիվ ՀՆ-0902-I որոշումը.

59) Հայաստանի Հանրապետության Գերագույն խորհրդի 1993 թվականի հուլիսի 20-ի «Հայաստանի Հանրապետության կենտրոնական բանկի կանոնադրական կապիտալի չափի և ձևավորման մասին» թիվ ՀՆ-0905-I որոշումը.

60) Հայաստանի Հանրապետության Գերագույն խորհրդի 1993 թվականի հուլիսի 20-ի «Արտոնագրերի մասին» Հայաստանի Հանրապետության օրենքը կիրարկելու մասին» թիվ ՀՆ-0909-I որոշումը.

61) Հայաստանի Հանրապետության Գերագույն խորհրդի 1993 թվականի հուլիսի 20-ի «Արժեթղթերի շրջանառության մասին» Հայաստանի Հանրապետության օրենքը կիրարկելու մասին» թիվ ՀՆ-0911-I որոշումը.

62) Հայաստանի Հանրապետության Գերագույն խորհրդի 1993 թվականի հուլիսի 20-ի «Ձեռնարկությունների պետական գրանցման մասին» օրինագիծն ընդունելու մասին» թիվ ՀՆ-0912-I որոշումը.

63) Հայաստանի Հանրապետության Գերագույն խորհրդի 1993 թվականի հուլիսի 20-ի «Ապրանքային սակարան-բորսաների և սակարանային-բորսային առևտրի մասին» թիվ ՀՆ-0913-I որոշումը.

64) Հայաստանի Հանրապետության Գերագույն խորհրդի 1993 թվականի սեպտեմբերի 27-ի «Հայաստանի Հանրապետության գլխավոր դատախազին` պատիժը կրելու համար դատապարտյալներին հանձնելու հարցերի լուծման լիազորություններ տալու մասին» թիվ ՀՆ-0916-I որոշումը.

65) Հայաստանի Հանրապետության Գերագույն խորհրդի 1993 թվականի սեպտեմբերի 27-ի «Ձեռնարկությունների պետական ռեգիստրի մասին» Հայաստանի Հանրապետության օրենքի կիրարկման կարգի մասին» թիվ ՀՆ-0917-I որոշումը.

66) Հայաստանի Հանրապետության Գերագույն խորհրդի 1993 թվականի սեպտեմբերի 27-ի «Հյուպատոսական գանձումների մասին» թիվ ՀՆ-0927-I որոշումը.

67) Հայաստանի Հանրապետության Գերագույն խորհրդի 1993 թվականի հոկտեմբերի 13-ի «Հայաստանի Հանրապետության բանկերի կանոնադրական կապիտալներում պետական մասնակցության կարգի, պայմանների և Հայաստանի Հանրապետությունում դրամաշրջանառության կարգավորման միջոցառումների մասին» թիվ ՀՆ-0940-I որոշումը.

68) Հայաստանի Հանրապետության Գերագույն խորհրդի 1993 թվականի հոկտեմբերի 13-ի «Շահույթ ստանալու նպատակ չհետապնդող կազմակերպությունների մասին» Հայաստանի Հանրապետության օրենքի կիրարկման կարգի մասին» թիվ ՀՆ-0942-I որոշումը.

69) Հայաստանի Հանրապետության Գերագույն խորհրդի 1994 թվականի մայիսի 25-ի «Մշակութային արժեքների արտահանման և ներմուծման մասին» Հայաստանի Հանրապետության օրենքի կիրարկման մասին» թիվ ՀՆ-1061-I որոշումը.

70) Հայաստանի Հանրապետության Գերագույն խորհրդի 1994 թվականի մայիսի 25-ի «Դատարաններում ժողովրդական ատենակալների կողմից իրենց պարտականությունների կատարման հետ կապված ծախսերը նրանց հատուցելու կարգի ու չափերի մասին» թիվ ՀՆ-1068-I որոշումը.

71) Հայաստանի Հանրապետության Գերագույն խորհրդի 1994 թվականի սեպտեմբերի 26-ի «Պետական նյութական պահուստի մասին» Հայաստանի Հանրապետության օրենքը կիրարկելու մասին» թիվ ՀՆ-1103-I որոշումը.

72) Հայաստանի Հանրապետության Գերագույն խորհրդի 1995 թվականի հունվարի 17-ի «Եկամտահարկի մասին» Հայաստանի Հանրապետության օրենքի կիրարկման կարգի մասին» թիվ ՀՆ-1130-I որոշումը.

73) Հայաստանի Հանրապետության Գերագույն խորհրդի 1995 թվականի հունվարի 17-ի «Գույքահարկի մասին» Հայաստանի Հանրապետության օրենքի կիրարկման կարգի մասին» թիվ ՀՆ-1132-I որոշումը: